శ్రీనగర్: జమ్మూకశ్మీర్లో భద్రతా బలగాలపై ఆందోళనకారులు రాళ్లు రువ్వే సంఘటనలు అంతకంతకూ పెరుగుతుండటం, వారి విధులను అడ్డుకుంటూ పెద్దఎత్తున ఆందోళనకారులు గుమిగూడుతూ అల్లర్లకు దిగుతుండటంపై అధికారులు సంచలన విషయాలు వెల్లడించారు. కశ్మీర్లోయలో ఆందోళనకారులు సామాజిక మాధ్యమాలను ఉపయోగించుకుని శాంతిభద్రతలకు విఘాతం కలిగిస్తున్నారని, భద్రతా బలగాలపై రాళ్లు రువ్వేందుకు సుమారు 300 వాట్సాప్ గ్రూప్లను ఆందోళనకారులు నిర్వహిస్తున్నారని పోలీసు ఉన్నతాధికారి ఒకరు ఆదివారం తెలిపారు. గత మూడువారాల్లో 90 శాతానికి పైగా ఈ వాట్సాప్ గ్రూప్లను మూసివేయించినట్టు ఆయన చెప్పారు. 300 వాట్సాప్ గ్రూప్ల్లో ఒక్కో గ్రూపులో 250 మందికి పైగా సభ్యులుంటారని తెలిపారు.'వాట్సాప్ గ్రూపులను, గ్రూప్ అడ్మినిస్ట్రేటర్లను గుర్తించాం. పోలీసులు వారిని పిలిపించి కౌన్సిలింగ్ ఇస్తున్నాం. ఇందుకు మంచి స్పందన కూడా లభిస్తోంది' అని ఆ అధికారి తెలిపారు. ఎన్కౌంటర్లు జరుగుతున్న ప్రాంతాల్లో ఇంటర్నెట్ సేవలు నిలివేయాలని ప్రభుత్వ విధానం వల్ల మంచి ఫలితాలు కనిపిస్తున్నాయని చెప్పారు. 'ఇంటర్నెట్ సేవలు నిలిపివేస్తే రాళ్లు రువ్వే అల్లరి మూకలను నిరోధించవచ్చు. మిలిటెంట్ల ఏరివేతకు జరిపే ఎన్కౌంటర్ ప్రాంతాలకు 10 కిలోమీటర్ల దూరం నుంచి కూడా అల్లరిమూకలు వచ్చిచేరిన సందర్భాలు ఇటీవల చూశాం. ఇంటర్నెట్, మొబైల్ అందుబాటులో లేకుంటే ఇది ముమ్మాటికీ అసాధ్యం'  అని ఆ అధికారి వెల్లడించారు.
srinagar: jammookashmeerlo bhadrata balagaalapai aandolanakaarulu raallu ruvve sanghatanalu antakantakuu perugutundatam, vaari vidhulanu addukuntu peddaettuna aandolanakaarulu gumigudutuu allarlaku digutundatampai adhikaarulu sanchalana vishayaalu velladinchaaru. kashmeerloyalo aandolanakaarulu saamaajika maadhyamaalanu upayoginchukuni saantibhadratalaku vighaatam kaligistunnarani, bhadrata balagaalapai raallu ruvvenduku sumaru 300 watsap grooplanu aandolanakaarulu nirvahistunnaarani polisu unnataadhikaari okaru aadivaaram telipaaru. gatha mooduvaaraallo 90 saataaniki paiga ee watsap grooplanu moosiveyinchinattu aayana cheppaaru. 300 watsap groopllo okko groopulo 250 mandiki paiga sabhyuluntaarani telipaaru.'watsap groopulanu, groop administretarlanu gurtincham. poliisulu vaarini pilipinchi councilling istunnam. induku manchi spandana kuudaa labhistondi' ani aa adhikari telipaaru. encounterlu jarugutunna praantaallo internet sevalu niliveyaalani prabhutva vidhaanam valla manchi phalitaalu kanipistunnaayani cheppaaru. 'internet sevalu nilipiveste raallu ruvve allari mookalanu nirodhinchavacchu. militentla erivetaku jaripe encounter praantaalaku 10 kilometerla dooram nunchi kuudaa allarimookalu vachichaerina sandarbhaalu iteevala chusham. internet, mobail andubaatulo lekunte idhi mummatiki asaadhyam'  ani aa adhikari velladinchaaru.